**Ministru kabineta rīkojuma projekta**

**"Par Ministru kabineta Atzinības raksta piešķiršanu" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumiem Nr. 928 "Kārtība, kādā dibināmi valsts institūciju un pašvaldību apbalvojumi" un Ministru kabineta Apbalvošanas padomes 2017. gada 4. oktobra lēmumu (prot. Nr. 5) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta Apbalvošanas padome izskatīja ierosinājumus par Ministru kabineta Atzinības raksta piešķiršanu, kā arī lēma par Ministru kabineta balvai izvirzīto personu apbalvošanu ar Ministru kabineta Atzinības rakstu.  Apbalvošanas padome atbalstīja ierosinājumus par Ministru kabineta Atzinības raksta piešķiršanu:  1. Sabiedrības ar ierobežotu atbildību "Latvijas Lauku konsultāciju un izglītības centrs" valdes priekšsēdētājam Mārtiņam Cimermanim par ieguldījumu Latvijas Lauku konsultāciju un izglītības centra attīstībā, kā arī ar lauksaimniecību saistītu uzņēmējdarbības jomu attīstībā.  2. Bijušajam valsts sabiedrības ar ierobežotu atbildību "Latvijas Vēstnesis" valdes loceklim un bijušajam Tieslietu ministrijas valsts sekretāram Aivaram Maldupam par nozīmīgu ieguldījumu Latvijas tieslietu sistēmas attīstībā, demokrātijas un tiesiskuma stiprināšanā.  3. Iepirkumu uzraudzības biroja vadītājai Dacei Gailei par ilggadēju un nozīmīgu ieguldījumu publisko iepirkumu sistēmas veidošanā un attīstībā.  4. Latvijas Dzelzceļnieku un satiksmes nozares arodbiedrības valdes priekšsēdētājam Savelijam Semjonovam par ieguldījumu, stiprinot sociālā dialoga un sadarbības principus un pārstāvot uzņēmumos strādājošo intereses.  5. Valsts sabiedrības ar ierobežotu atbildību "Paula Stradiņa Klīniskā universitātes slimnīca" galvenajam ārstam Arnoldam Atim Veinbergam par ieguldījumu slimnīcas un veselības nozares infrastruktūras attīstībā.  6. Latvijas Universitātes profesorei habilitētajai filoloģijas doktorei Sigmai Ankravai par īpašiem nopelniem zinātnes attīstībā un Latvijas–Indijas starptautiskās sadarbības veicināšanā.  7. Latvijas Universitātes Datorikas fakultātes profesoram informācijas tehnoloģiju habilitētajam doktoram Jānim Visvaldim Bārzdiņam par fundamentāliem pētījumiem algoritmu teorijā un datorzinātnes skolas izveidi Latvijā.  8. Vidzemes Augstskolas Sabiedrības zinātņu fakultātes asociētajai profesorei, Vidzemes Augstskolas Sociālo, ekonomisko un humanitāro pētījumu institūta pētniecei politisko zinātņu doktorei Felicianai Rajevskai par nozīmīgu ieguldījumu sociālās politikas zinātnē.  9. Profesionālās izglītības kompetences centra "Rīgas Valsts tehnikums" direktorei Dagnijai Vanagai par ieguldījumu profesionālās izglītības attīstībā, sekmējot sadarbību ar nozares darba devējiem.  10. Rēzeknes Katoļu vidusskolas direktorei Marijai Mickānei par mūža ieguldījumu izglītības jomas attīstībā.  11. Šķēpmešanas trenerei Valentīnai Eidukai par nozīmīgu ieguldījumu Latvijas vieglatlētikas attīstībā.  12. Latvijas Zinātņu akadēmijas akadēmiķim habilitētajam fizikas doktoram, Rīgas Tehniskās universitātes profesoram Andrim Ozolam par nozīmīgu ieguldījumu optisko tehnoloģiju attīstībā un aktīvu līdzdalību Latvijas Zinātņu akadēmijas darbā.  13. Kultūras ministrijas Investīciju un projektu nodaļas vadītājam Indriķim Builim par nozīmīgu ieguldījumu kultūras jomā, veidojot kultūras infrastruktūru un piedaloties Nacionālās bibliotēkas projekta īstenošanā.  14. Dramaturgam Paulam Putniņam par nozīmīgu ieguldījumu Latvijas literatūrā, sekmējot latviešu dramaturģijas attīstību;  15. Tēlniekam, Pedvāles Brīvdabas mākslas muzeja dibinātājam Ojāram Feldbergam par ieguldījumu Latvijas mākslas attīstībā, kultūras mantojuma saglabāšanā un atpazīstamības veicināšanā.  16. Arhitektam Andrim Kronbergam par ieguldījumu Latvijas laikmetīgās arhitektūras procesu attīstībā un arhitektūras mantojuma saglabāšanā.  17. Kinorežisoram Varim Braslam par nozīmīgu ieguldījumu Latvijas kinomākslā, radot mākslinieciski augstvērtīgas filmas.  18. Aktierim Gunāram Placēnam par mūža ieguldījumu Latvijas teātra un kino mākslā.  19. Aktierim Jurim Strengam par mūža ieguldījumu Latvijas teātra un kino mākslā.  20. Kinooperatoram Mikam Zvirbulim par nozīmīgu ieguldījumu Latvijas kinomākslā, kino estētikas attīstībā un ilggadēju Latvijas Kinematogrāfistu savienības vadību.  21. Valsts sociālās aprūpes centra "Zemgale" direktora vietniekam filiāles "Jelgava" vadītājam Gaismonim Žilinskim par nozīmīgu ieguldījumu sociālās aprūpes un sociālās rehabilitācijas un nodarbinātības jomā.  22. Valsts policijas Galvenās Kriminālpolicijas pārvaldes Ekonomisko noziegumu apkarošanas pārvaldes priekšniekam pulkvežleitnantam Pēterim Bauskam par nozīmīgu ieguldījumu Valsts policijas uzdevumu īstenošanā un attīstības veicināšanā.  23. Valsts robežsardzes Galvenās pārvaldes Administratīvās pārvaldes Juridiskās nodaļas priekšniecei pulkvežleitnantei Baibai Apinei par sevišķiem nopelniem un nozīmīgu ieguldījumu Valsts robežsardzes attīstībā.  24. Drošības policijas priekšnieka vietniekam pulkvedim Intam Ulmanim par ieguldījumu valsts drošības iestāžu sistēmas un Drošības policijas attīstībā.    Ministru kabineta Atzinības rakstu M. Cimermanim pasniedz Zemkopības ministrs Jānis Dūklavs, A. Maldupam – tieslietu ministrs Dzintars Rasnačs, D. Gailei – finanšu ministre Dana Reizniece-Ozola, S. Semjonovam – satiksmes ministrs Uldis Augulis, A. A. Veinbergam – veselības ministre Anda Čakša, S. Ankravai, J. V. Bārzdiņam, F. Rajevskai, D. Vanagai, M. Mickānei, V. Eidukai un A. Ozolam – izglītības un zinātnes ministrs Kārlis Šadurskis, I. Builim, P. Putniņam, O. Feldbergam, A. Kronbergam, V. Braslam, G. Placēnam, J. Strengam un M. Zvirbulim – kultūras ministre Dace Melbārde, G. Žilinskim – labklājības ministrs Jānis Reirs, P. Bauskam, B. Apinei un I. Ulmanim – iekšlietu ministrs Rihards Kozlovskis |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Projektu vēlams iekļaut izskatīšanai Ministru kabineta 2017. gada 17. oktobra sēdes darba kārtībā |

II–VII sadaļa – projekts šo jomu neskar.

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_ Jānis Citskovskis

12.10.2017.

742

Pļaveniece 67082911

[irena.plaveniece@mk.gov.lv](mailto:irena.plaveniece@mk.gov.lv)